钦定古今图书集成/明伦汇编/氏族典/第017卷 > 顾炎武日知录 > 《以国为氏》
## 钦定古今图书集成/明伦汇编/氏族典/第017卷 > 顾炎武日知录 > 《以国为氏》

古人之氏，或以谥，或以字，或以官，或以邑，无以国为
氏者。其出奔他国，然后以本国为氏。敬仲奔齐而为
“陈氏”是也。其他若郑丹、宋朝、楚建、郳申之类，皆是也。
不然，则亡国之遗裔也。

今人姓同于国者，多自云以国为氏，非也。夏氏出于
陈之少西，而非夏后氏之夏。“齐氏”出于夏之齐恶，而
非齐国之齐。《左氏》《史记》其最著明者矣。

《秦堇父》非秦国之“秦” ，《狄虒弥》非狄人之“狄。”